CELEX: 31998R0426
Language: sl
Date: 1998-02-23 00:00:00
Title: Uredba Komisije (ES) št. 426/98 z dne 23. februarja 1998 o spremembi prilog I, II in III k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvoraBesedilo velja za EGP

Pomembno pravno obvestilo

|

31998R0426

Uradni list L 053 , 24/02/1998 str. 0003 - 0005

		Uredba Komisije (ES) št. 426/98z dne 23. februarja 1998o spremembi prilog I, II in III k Uredbi Sveta (EGS) št. 2377/90 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora(Besedilo velja za EGP)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 2377/90 z dne 26. junija 1990 o določitvi postopka Skupnosti za določanje najvišjih mejnih vrednosti ostankov zdravil za uporabo v veterinarski medicini v živilih živalskega izvora [1], kakor je bila nazadnje spremenjena z Uredbo Komisije (ES) št. 121/98 [2], ter zlasti členov 6, 7 in 8 Uredbe,ker je treba v skladu z Uredbo (EGS) št. 2377/90 postopno določiti najvišje mejne vrednosti ostankov za vse farmakološko aktivne snovi, ki se uporabljajo v Skupnosti v zdravilih za uporabo v veterinarski medicini, namenjenih živalim za proizvodnjo živil;ker je treba najvišje mejne vrednosti ostankov določiti šele potem, ko se v okviru Odbora za zdravila za uporabo v veterinarski medicini preučijo vsi ustrezni podatki o varnosti ostankov zadevnih snovi za potrošnike živil živalskega izvora in o vplivu ostankov na industrijsko predelavo živil;ker je treba pri določanju najvišjih mejnih vrednosti za ostanke zdravil za uporabo v veterinarski medicini v živilih živalskega izvora določiti živalske vrste, v katerih so lahko ostanki prisotni, mejne vrednosti, do katerih so lahko prisotni v vsakem zadevnem mesnem tkivu, pridobljenem iz zdravljene živali (ciljno tkivo), in naravo ostanka, ki je pomemben za spremljanje ostankov (marker ostanek);ker je za nadzor ostankov, kakor je določen v ustrezni zakonodaji Skupnosti, običajno treba določiti najvišje mejne vrednosti ostankov za ciljna tkiva jeter ali ledvic; ker pa se jetra in ledvice pogosto odstranijo iz klavnih trupov, namenjenih za mednarodno trgovino, je torej treba vedno določiti najvišje mejne vrednosti ostankov tudi za mišična ali maščobna tkiva;ker je v primeru zdravil za uporabo v veterinarski medicini, namenjenih nesnicam, živalim v laktaciji ali čebelam delavkam, treba določiti tudi najvišje mejne vrednosti ostankov za jajca, mleko ali med;ker je treba v Prilogo I k Uredbi (EGS) št. 2377/90 vnesti triklabendazol;ker je treba v Prilogo II k Uredbi (EGS) št. 2377/90 vnesti izofluran;ker je treba zato, da se omogoči končanje znanstvenih študij, v Prilogo III k Uredbi (EGS) št. 2377/90 vnesti teflubenzuron;ker je treba do začetka veljavnosti te uredbe dovoliti rok 60 dni, da lahko države članice dovoljenja za promet zadevnih zdravil za uporabo v veterinarski medicini, ki so bila izdana v skladu z Direktivo Sveta 81/851/EGS [3], kakor je bila nazadnje spremenjena z Direktivo 93/40/EGS [4], po potrebi prilagodijo določbam te uredbe;ker so ukrepi, predvideni s to uredbo, v skladu z mnenjem Stalnega odbora za zdravila za uporabo v veterinarski medicini,SPREJELA NASLEDNJO UREDBO:Člen 1Priloge I, II in III k Uredbi (EGS) št. 2377/90 se spremenijo, kakor je določeno v Prilogi k tej uredbi.Člen 2Ta uredba začne veljati 60. dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 23. februarja 1998Za KomisijoMartin BangemannČlan Komisije[1] UL L 224, 18.8.1990, str. 1.[2] UL L 11, 17.1.1998, str. 11.[3] UL L 317, 6.11.1981, str. 1.[4] UL L 214, 24.8.1993, str. 31.--------------------------------------------------PRILOGAA. Priloga I se spremeni:2. Učinkovine proti parazitom2.1. Učinkovine, ki delujejo proti endoparazitom.2.1.3. Benzimidazoli in probenzimidazoli"Farmakološko aktivna snov | Marker ostanek | Živalska vrsta | MRL | Ciljna tkiva | Druge določbe |Triklabendazol | Vsota izločljivih ostankov, ki se lahko oksidirajo v ketotriklabendazol | Govedo, ovce | 100 μg/kg | Mišice, jetra, ledvice | Se ne uporablja pri živalih, ki dajejo mleko za prehrano človeka" |B. Priloga II se spremeni:2. Organske spojine"Farmakološko aktivna(-e) snov(-i) | Živalska vrsta | Druge določbe |Izofluran | Kopitarji | Samo za uporabo kot anestetik" |C. Priloga III se spremeni:2. Učinkovine proti parazitom2.1. Učinkovine, ki delujejo proti endoparazitom2.1.2. Derivati aciluree"Farmakološko aktivna(-e) snov(-i) | Marker ostanek | Živalska vrsta | MRL | Ciljna tkiva | Druge določbe |Teflubenzuron | Teflubenzuron | Salmonidi | 500 μg/kg | Mišice in koža v naravnem razmerju | Začasne MRL prenehajo veljati 1.7.1999" |--------------------------------------------------